2. tramvaju maršruts (Rīga)

2. tramvaju maršruts bija Rīgas sabiedriskā transporta tramvaju maršruts, kas kursēja no Stacijas laukuma līdz Tapešu ielai Dzirciema apkaimē, Kurzemes rajonā.

Virziena Stacijas laukums — Tapešu iela kopējais garums bija 7,001 km, bet virziena Tapešu iela — Stacijas laukums kopējais garums bija 7,749 km.

Gan darbdienās, gan brīvdienās pa 2. tramvaju maršrutu kursēja tikai 2 sastāvi, kuri pavisam veic 56 reisus (11.2022).

2. tramvaju maršrutu apkalpoja RP SIA "Rīgas satiksme" 3. tramvaju depo. No  maršrutā kursēja tikai vienvagona tramvaji, izņemot vienu tramvaju darbdienās. Šo praksi atcēla pandēmijas dēļ (11.2022), un daži tramvaji tika nodoti metāllūžņos.

 Vēsture 
Maršruts izveidots 1947. gadā kā patstāvīgs maršruts. Sākotnējais maršruts bija no Brasas līdz Radio ielai, bet 1951. gadā tas pagarināts līdz Zasulaukam. 1958. gadā, kad uzcēla Brasas pārvadu, to pagarināja līdz Čiekurkalnam.

1978. gadā tas kursēja no Centrāltirgus līdz Tapešu ielai, bet 1979. gadā pagarināts līdz tagadējai Ropažu ielai. Tomēr 1992. gadā maršruts atkal saīsināts līdz Centrāltirgum.

No 2022. gada 6. jūnija līdz 20. jūnijam sakarā ar Prāgas ielas pārvada slēgšanu Rail Baltica būvdarbu dēļ maršrutu novirzīja pa 13. janvāra ielu līdz galapunktam "Stacijas laukums" Radio ielā. Otrreiz šādas izmaiņas bija spēkā no 2022. gada 11. jūlija līdz 29. jūlijam, bet trešoreiz no 2023. gada 6. marta, kad maršrutu virzienā uz Stacijas laukumu abos virzienos novirzīja pa Centrāltirgus ielu. Kopš 6. jūnija maršruta tramvajs kursē pa 13. janvāra ielu, sakarā ar sliežu remontu un Rail Baltica dēļ.

2024. gada 18. jūlijā RDĀMD Pasažieru komercpārvadājumu licencēšanas komisija lēma slēgt oficiālo pamatmaršrutu "Centrāltirgus — Tapešu iela" un apstiprināt maršrutu "Stacijas laukums — Tapešu iela", kas faktiski kursēja kā pagaidu maršruts jau no 2023. gada 6. marta, kā jauno 2. tramvaja pamatmaršrutu. Tāpat komisija lēmusi, ka tramvaji vairs nestāvēs 2—6 minūtes pie Zasulauka stacijas, jo Tapešu ielas galapunktā izbūvēta infrastruktūra, kas nodrošina tramvaja vadītāju pamatvajadzības.

2024. gada 30. un 31. jūlijā tramvaji kursēja saīsinātā maršrutā no Stacijas laukuma līdz Zasulauka stacijai sakarā ar vētras radītiem kontakttīkla bojājumiem Tapešu ielā.

No 2025. gada 1. maija maršrutu pagarināja līdz Mīlgrāvim un pārnumurēja par 8. tramvaju, kas būtībā ir iepriekšējo 2. un 5. tramvaja maršrutu savienojums.

Pēdējais 2. maršruta tramvajs Tapešu ielā pienāca 30. aprīlī plkst. 23:44 ar ritošā sastāva numuru 31139+31141.

 Maršruts 

Virzienā Stacijas laukums — Tapešu iela tramvaji brauca pa šādām ielām: Radio iela, 13. janvāra iela, 11. novembra krastmala, Akmens tilts, Uzvaras bulvāris, Slokas iela, Aleksandra Grīna bulvāris, Bāriņu iela, Mazā Nometņu iela, Margrietas iela, Kuldīgas iela un Tapešu iela.

Virzienā Tapešu iela —Stacijas laukums tramvaji brauca pa šādām ielām: Tapešu iela, Kuldīgas iela, Mazā Kuldīgas iela, Margrietas iela, Mazā Nometņu iela, Bāriņu iela, Aleksandra Grīna bulvāris, Slokas iela, Uzvaras bulvāris, Akmens tilts, 11. novembra krastmala, 13. janvāra iela, Aspazijas bulvāris, Radio iela.

 Pieturvietas 

Nr.Nosaukums 1 Stacijas laukums 2 13. janvāra iela 3 Grēcinieku iela 4 Nacionālā bibliotēka 5 Uzvaras parks 6 Aleksandra Grīna bulvāris 7 E. Smiļģa iela 8 Āgenskalna tirgus 9 Pārslas iela 10 Ormaņu iela 11 Kalnciema iela 12 Zasulauka stacija 13 Elvīras iela 14 Kandavas iela 15 Jūrmalas gatve 16 Jaunsaules iela 17 Tapešu ielaNr.Nosaukums 1 Tapešu iela 2 Jaunsaules iela 3 Jūrmalas gatve 4 Kandavas iela 5 Elvīras iela 6 Zasulauka stacija 7 Kalnciema iela 8 Ormaņu iela 9 Pārslas iela 10 Āgenskalna tirgus 11 E. Smiļģa iela 12 Aleksandra Grīna bulvāris 13 Uzvaras parks 14 Nacionālā bibliotēka 15 Grēcinieku iela 16 13. janvāra iela 17 Stacijas laukums

 Maršruts ar mainītu virzienu 
Virzienā 3. tramvaju depo (Fridriķa ielā) — Stacijas laukums  tramvaji brauca pa šādām ielām: Latgales iela, Īsā iela, Mazā Krasta iela, Lastādijas iela,  Centrāltirgus iela, Prāgas iela, 13. janvāra iela, Aspazijas bulvāris, Krišjāņa Barona iela un Radio iela.

Virzienā Stacijas laukums — 3. tramvaju depo (Fridriķa ielā) tramvaji brauca pa šādām ielām: Radio iela, 13. janvāra iela, Prāgas iela, Centrāltirgus iela, Lastādijas iela, Mazā Krasta iela, Īsā iela un Latgales iela.

 Maršruta ar mainītu virzienu pieturvietas 
Virzienā 3. tramvaju depo (Fridriķa ielā) — Stacijas laukums bija 10 pieturas.

Bet virzienā Stacijas laukums — 3. tramvaju depo (Fridriķa ielā) bija 10 pieturas.

Nr.Nosaukums 1 No 3. tramvaju depo 2 Latgales parks 3 Mazā Kalna iela 4 Daugavpils iela 5 Katoļu iela 6 Elijas iela 7 Jēzusbaznīcas iela 8 Spīķeri 9 Autoosta 10 Stacijas laukumsNr.Nosaukums 1 Stacijas laukums 2 Centrāltirgus 3 Spīķeri 4 Jēzusbaznīcas iela 5 Elijas iela 6 Katoļu iela 7 Daugavpils iela 8 Mazā Kalna iela 9 Latgales parks 10 Rēznas iela

 Agrākie pieturvietu nosaukumi 

 Valguma iela (pārdēvēta par Nacionālā bibliotēka)
 Radiorūpnīca (pārdēvēta par Jaunsaules iela)
 Slokas iela (virzienā uz Stacijas laukumu pārdēvēta par A. Grīna bulvāris, virzienā uz Tapešu ielu - par Uzvaras parks)

 Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

 Piezīmes un atsauces 

 Atsauces 

 Ārējās saites 
 www.rigassatiksme.lv
 Tramvaju maršruts Nr.2 Stacijas laukums - Tapešu iela (Pēdējā diena) + Informators
 Tramvaju maršruts Nr.2 Tapešu iela - Stacijas laukums (Pēdējā brīvdiena, kad kursē 2. tramvaja maršruts...) 
 Pilnā 2. tramvaju maršruta video Stacijas laukums - Tapešu iela (2023. gads)







02